আর্মেনিয়া
আর্মেনিয়াতে নগরায়নের হার উচ্চ। এখানে প্রায় দুই-তৃতীয়াংশ লোক শহরে বাস করে। নদী উপত্যকায়, বিশেষত হ্রাজদান নদীর তীরে বসতির ঘনত্ব বেশি। হ্রাজদান নদীর তীরেই আর্মেনিয়ার বৃহত্তম শহর ও রাজধানী ইয়েরেভান অবস্থিত। আর্মেনিয়ার দ্বিতীয় বৃহত্তম শহর হল গিয়ুম্‌রি। ১৯৮৮ সালে গিয়ুম্‌রি শহর এক ভয়াবহ ভূমিকম্পের শিকার হয়।
আর্মাভির, আর্মেনিয়া
আর্মাভির জায়গাটিতে তেমন ঠাণ্ডা বা শীত পড়ে না, হালকা শীত এবং গ্রীষ্মকালে ভালোই গরম পরে। জানুয়ারিতে গড় তাপমাত্রা -৩.২ ডিগ্রি সেলসিয়াস এবং যা জুলাই মাসে +২৫ ডিগ্রি সেলসিয়াস হয়ে থাকে। বার্ষিক বৃষ্টিপাতের স্তর প্রায় ৩০৫ মিমি।